## 

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ**

**ΚΑΙ ΘΡΗΣΚΕΥΜΑΤΩΝ**

**—————**

**ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ**

**ΕΚΠ/ΣΗΣ ΔΥΤΙΚΗΣ ΕΛΛΑΔΑΣ**

**Δ/ΝΣΗ Δ/ΘΜΙΑΣ ΕΚΠ/ΣΗΣ**

**ΑΙΤΩΛΟΑΚΑΡΝΑΝΙΑΣ**

## 6ο ΓΕΛ ΑΓΡΙΝΙΟΥ

---------

**Αγρίνιο, 27/01/2024**

**Αρ.Πρωτ. 6ου ΓΕΛ Αγρινίου: 19**

Αρ. Πρωτ. 4ου ΓΕΛ Αγρινίου:

**ΠΡΟΣ**

Προς

Διευθύντρια Εσπερινού Γυμνασίου με Λ.Τ. Αγρινίου

***Ταχ. Διεύθυνση* : Γούναρη 22β - Τ.Κ.: 30 133 -**

***Πληροφορίες* : Υφαντής Ηλίας**

***Τηλέφωνο* : 26410 – 44712**

***F A X* : 26410 - 22087**

***e-mail* :** [**mail@6lyk-agrin.ait.sch.gr**](mailto:mail@6lyk-agrin.ait.sch.gr)

***Ιστοσελίδα* :** [**http://6lyk-agrin.ait.sch.gr**](http://6lyk-agrin.ait.sch.gr)

ΘΕΜΑ : Πρόσκληση μαθητών και εκπαιδευτικής κοινότητας σε Πανεπιστημιακές διαλέξεις με τίτλο «Λαϊκό Πανεπιστήμιο»

Κυρία Διευθύντρια,

Θα θέλαμε να σας ενημερώσουμε ότι θα πραγματοποιηθεί στην πόλη μας, το Αγρίνιο, ένας σημαντικός κύκλος Πανεπιστημιακών διαλέξεων με τίτλο «Λαϊκό Πανεπιστήμιο».

Οι διαλέξεις απευθύνονται σε οποιονδήποτε ενήλικα, πολίτη, εκπαιδευτικό αλλά και μαθητή, επιθυμεί να εμβαθύνει τις γνώσεις του. Οι προσκεκλημένοι είναι αναγνωρισμένης αξίας ακαδημαϊκοί που διδάσκουν στα Πανεπιστήμια της Ελλάδας και το Εξωτερικού αλλά και διδάκτορες.

Η επωνυμία των διαλέξεων «Λαϊκό Πανεπιστήμιο» παραπέμπει σε προηγούμενους θεσμούς που λειτουργούσαν στην πόλη μας. Οι θεσμοί ευδοκίμησαν λόγω απουσίας οργανωμένου Πανεπιστημιακού Περιβάλλοντος και ιδίως απουσίας σχολών ανθρωπιστικών επιστημών, παρόλο που το Αγρίνιο πληθυσμιακά ήταν η δεύτερη πόλη στην Περιφέρεια Δυτικής Ελλάδος και μέσα στις 10 πρώτες τις τελευταίες δεκαετίες.

Το 1966 έγινε για πρώτη φόρα κύκλος ακαδημαϊκών διαλέξεων με πρωτοβουλία του τότε Γενικού Γραμματέα Υπουργείου Παιδείας και διακεκριμένου δοκιμιογράφου, Ευάγγελου Παπανούτσου, και του Δημάρχου Αγρινίου, Τάσσου Παναγόπουλου. Τα μαθήματα πραγματοποιούνταν στο νεοκλασικό κτήριο του 4ου Δημοτικού Σχολείου.

Έκτοτε επαναλήφθηκε το 1994 στην αίθουσα του Εμπορικού Επιμελητηρίου Αιτωλοακαρνανίας με πρωτοβουλία του Πανεπιστημίου Ιωαννίνων και των αείμνηστων Αγρινιωτών καθηγητών του Παιδαγωγικού Τμήματος, Χρήστου Τζούλη, και του Ιστορικού Αρχαιολογικού, Αθανάσιου Παλιούρα.

Ο τρίτος κύκλος πραγματοποιήθηκε το 2012 στο Παπαστράτειο Μέγαρο Αγρινίου με πρωτοβουλία της « Ακαδημίας πολιτών», φορέα προερχόμενου από ακαδημαϊκό προσωπικό στους τομείς της Ψυχολογίας, της Κοινωνιολογίας και της Ιστορίας, και πραγματοποιήθηκε με πρωτοβουλία των διοργανωτών του παρόντος κύκλου διαλέξεων. Υποστηρίχθηκε πολύ από την τοπική κοινωνία με εγγραφές που άγγιξαν τις 400 .

Το 2025 το «Λαϊκό Πανεπιστήμιο» επανέρχεται : Αυτή τη φορά τη σκυτάλη παίρνουν οι ενεργές εκπαιδευτικές δομές που απέμειναν στην πόλη ήτοι δύο μεγάλα Λύκεια του αστικού ιστού, το 4ο ΓΕΛ Αγρινίου και το 6ο ΓΕΛ Αγρινίου. Τα «Λαϊκό Πανεπιστήμιο» έρχεται να καλύψει ένα κενό που άφησε πίσω η απουσία του ακαδημαϊκού περιβάλλοντος και να δώσει τη δυνατότητα σε μαθητές και σε ενηλίκους να παρακολουθήσουν διαλέξεις και ακαδημαϊκούς που δυστυχώς οι συμπολίτες μας δεν έχουν τη δυνατότητα να παρακολουθήσουν και να έχουν πρόσβαση.

Ο πρώτος κύκλος ξεκινά φέτος. Οι διαλέξεις θα πραγματοποιηθούν στην αίθουσα του Δημοτικού Συμβουλίου στην πρώην Τράπεζα της Ελλάδος και το παραχωρεί ο Δήμος Αγρινίου τον οποίο και ευχαριστούμε.

Το πρόγραμμα έχει ως εξής:

1. Πατήρ Νικόλαος Λουδοβίκος, καθηγητής στο Παιδαγωγικό Τμήμα Δημοτικής Εκπαίδευσης του Πανεπιστημίου Ιωαννίνων. Τίτλος διαλέξεως: «Το νόημα του ανθρωπισμού σήμερα». Ημερομηνία διαλέξεως: 27-02-2025 και ώρες 18:00 μ.μ. έως 19:30 μ.μ.
2. Βασίλης Παπασάικας, γλύπτης. Θα μιλήσει για θέμα σχετικά με την πρόσληψη της ιστορίας από τον γλύπτη και την απεικόνισή της σε ένα έργο τέχνης.
3. Στάθης Καλύβας, καθηγητής Πανεπιστημίου της Οξφόρδης, με θέμα σχετικό με την ειδικότητα του ( Πολιτικές Επιστήμες).
4. Κων/νος Φίλης, καθηγητής Πανεπιστημίου. Θέμα: Οι διεθνείς εξελίξεις στην ευρύτερη περιοχή της Ανατολικής Μεσογείου και οι συνέπειές τους για τον Ελληνισμό, ελλαδικό και κυπριακό.

Ο κύκλος των διαλέξεων θα κλείσει με την πέμπτη, διπλή διάλεξη λήξης, που θα αφορά τη Ρωμαϊκή Εποχή και τον αντίκτυπό της στην περιοχή της Αιτωλοακαρνανίας, στην οποία θα δοθούν και οι βεβαιώσεις συμμετοχής σε όλο το πρόγραμμα. Οι δύο αυτές διαλέξεις στον χρόνο της μιας θα δοθούν αντίστοιχα από τους Δρ. Παναγιώτη Κοντονάσιο, πρώην διδάσκοντα πανεπιστημίων Ιωαννίνων και Θεσσαλίας, και Δρ. Ηλία (Λίνο) Υφαντή, Διευθυντές των σχολείων που διοργανώνουν αυτόν τον κύκλο των διαλέξεων.

Στον κύκλο των διαλέξεων συνεργάζονται το :

Σχολείο Δεύτερης Ευκαιρίας Αγρινίου.

Οι Διευθυντές των Σχολείων

Παναγιώτης Κοντονάσιος

